Մուխթարլիի փաստաբանները պնդում են, որ լրագրողին Վրաստանում առևանգել են և ապօրինի կերպով տեղափոխել Ադրբեջան: Ինքը՝ լրագրողը չի ընդունում իրեն առաջադրված մեղադրանքները, համոզմունք հայտնելով, որ բանտում է հայտնվել լրագրողական գործունեության պատճառով: Անցյալ շաբաթ դատարանում իր եզրափակիչ խոսքում նա հայտարարել է, թե շարունակելու է իր գործը: «Նախագահ Ալիևի կառավարությունը չի կարող լռեցնել մեզ»,- հայտարարել է նա, ու հավելել․ «Դուք կարող եք մեզ ձերբակալել, սպանել, բայց կգան ուրիշները և կշարունակեն պայքարը»: